Nye Mac-computere og AR/VR-headset lige om hjørnet

Vi nærmer os så småt Apples årlige udvikler-konference WWDC, der afholdes den 5. juni – 9. juni i år. Eventet plejer at byde på en blanding af software- og hardwarenyheder, hvilket vi igen kan forvente i år.

Mark Gurman fra Bloomberg har desuden givet sit bud på, hvad vi kan forvente at se under konferencen.

Nye Mac-computere og software

Ifølge Gurman, kan vi se frem til introduktionen af flere forskellige Macs under eventet. En 15″ MacBook Air ventes at får sin debut med en M2-chip. Vi får altså ikke M3-chippen at se, før på slutningen af året.

Derudover går rygtet også på, at Apple vil introducere en helt ny Mac Pro, baseret på en M2 Ultra-chip – det bliver altså et farvel til efterhånden aldrende Intel-baserede Mac Pro. Til slut er der også snak om en opdateret iMac og Mac Studio med M2-chip.

Udover en række Mac-computere, får vi også en introduktion til iOS 17 og næste version af MacOS.

I’m expecting three major focus areas next week: 1) several new Macs, 2) the mixed-reality headset, 3) the new OSs. With all of the new hardware and software, I expect the keynote to be one of Apple’s longest ever and easily exceed two hours.
— Mark Gurman (@markgurman) May 31, 2023

Apples AR/VR headset

Det efterhånden længe rygtede AR/VR headset fra Apple, muligvis med navnet “Reality Pro”, ventes endelig at blive introduceret under dette års WWDC-konference. Headsettet siges dog primært at være tiltænkt udviklere, hvor prisen ligeledes forventes at være i den høje ende.

Læs mere om headsettet her: Apples VR-headset kræver separat batteripakke

Se med den 5 juni

Apples WWDC-keynote afholdes den 5. juni kl 19:00 dansk tid, og den vil blive streamet på Apples website samt YouTube.

Læs også: Nothing Phone (2) introduceres i juli

Nye Mac-computere og AR/VR-headset lige om hjørnet